Der er sket en alvorlig trafikulykke på Ny Nibevej ud for Sønderholm onsdag eftermiddag kort før klokken 14. Ny Nibevej er spærret i begge retninger, og bilister opfordres til at finde alternative ruter. Nordjyllands Politi oplyser, at der er tale om to personbiler, der frontalt er stødt sammen. Flere oplysninger er der lige nu ikke fra politiet. TV2 Nords reporter på stedet oplyser, at det ser alvorligt ud, og der er flere ambulancer på stedet, hvoraf mindst en er kørt med politieskorte på vej mod Aalborg Sygehus Syd. Der er tale om en 50-årig mand fra lokalområdet, der kørte i den ene bil, mens den tilskadekomne i den anden bil er en 35-årig kvinde fra Aalborg. Politiet har ikke kendskab til de tilskadekomnes tilstand og ej heller, hvordan ulykken er sket. Vejen er igen åben.

Referat:
Alvorlig ulykke på Ny Nibevej - politiet opfordrer bilister til at gøre plads til eskorte på vej mod Aalborg Sygehus Syd.